टाइम इंक॰ एक ठो अमेरिकी मास मीडिया कंपनी बा जेकर स्थापना 28 नवंबर 1922 के हेनरी लूस आ ब्रिटन हैडेन द्वारा भइल रहल आ ई कंपनी न्यू यॉर्क सिटी में मुख्यालय वाली बा। वर्तमान समय में एह कंपनी के मलिकाई में लगभग 100 गो से ढेर पत्रिका छप रहल बाड़ी जेह में सभसे परसिद्ध बाटे टाइम। अन्य कुछ प्रमुख पत्रिका सभ के गिनावल जाय त स्पोर्ट्स इलस्ट्रेटेड, ट्रैवेल+लेजियर, फ़ूड & वाइन, फॉर्च्यून, पीपल, इनस्टाइल, लाइफ, गोल्फ मैगजीन, रियल सिंपल इत्यादि के नाँव लिहल जा सके ला। इ कंपनी, यूके आधारित सहजोगी कंपनी टाइम इंक॰ यूके के भी मालिक हवे। पत्रिका के प्रकाशन के अलावा ई कंपनी कम सेकम 60 गो वेबसाइट के संचालन भी करे ले।